สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 12 พฤษภาคม พ.ศ. 2558ดัชนีหุ้นไทยปิดตลาด 1,501.30 จุด ลดลง 9.21 จุด มูลค่าซื้อขาย 32,044 ล้านบาท แนวโน้มดัชนีวันนี้มีแนวรับ 1,480 จุด ส่วนแนวต้าน 1,510 จุด
12 พ.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 12 พฤษภาคม พ.ศ. 2558ดัชนีหุ้นไทยปิดตลาด 1,501.30 จุด ลดลง 9.21 จุด มูลค่าซื้อขาย 32,044 ล้านบาท แนวโน้มดัชนีวันนี้มีแนวรับ 1,480 จุด ส่วนแนวต้าน 1,510 จุด
****ที่สุดแล้วNMGขอเลื่อนชี้แจงเพิ่มเติมกรณีกีดกัน “ผู้ถือหุ้นบางส่วน” ไม่ให้เข้าประชุมผู้ถือหุ้น..แต่เอาเถอะ “ตอนประชุมไม่มีเลื่อน” แต่ตลท.ให้ชี้แจงข้อมูลกลับบอกว่า “ข้อมูลไม่พร้อม” เกมนี้ไม่ต่างอะไรกับการ “ซื้อเวลาเพื่อกลบกระแส” ไปเรื่อยๆ เท่านั้นเอง..เฮ้อ “หน้าด้านใจดำ” กันจังอ่ะ
****หุ้น INTUCH งบไตรมาส 1/58 ออกมาสร้างความผิดหวังเล็กๆ จากเดิมคาดหมายกันว่ากำไรน่าจะอยู่ที่ 4,200-4,300 ล้านบาท ตัวเลขออกมาแบบนี้ ท่าทางวันนี้ราคาหุ้นINTUCH น่าจะเกิดแรงขายทำกำไรอย่างหลีกเลี่ยงไม่ได้จริงๆ
****หุ้น SAMART เจอแรงเทขายออกมาอย่างหนัก หลังโบรกเกอร์ปรับลดราคาเป้าหมายเหลือ 32 บาท จากเดิมประเมินไว้ 39 บาท ด้วยเหตุงบไตรมาส 1/58 ที่เชื่อได้ว่า “กำไรไม่สวย”…หลายคนตั้งคำถามว่า “รับได้หรือยัง” ดูทรงหุ้นแบบนี้ตั้งรับแถวๆ 25 บาท ก็น่าจะโอเคนะ
****หุ้น SLP-TVT น้องใหม่ ราคาหลุดจองด้วยกันทั้งคู่..จะว่าไปแล้วปัจจัยพื้นฐานด้วยกันทั้งคู่..แต่บทเรียนครั้งนี้..มีหลายฝ่ายมองถึงกรณี “การตั้งราคาไอพีโอ” ว่าแพงเกินไปหรือมีส่วนต่างน้อยเกินไปหรือไม่..หรือว่างานนี้มีคน “ทุบเอาของ” หรือไม่ ถือเป็นเรื่องที่ต้องพิสูจน์กันต่อไป
****หุ้นJAS ราคาฝ่าด่านนรก 5 บาทจนได้ ทำให้ดูดีขึ้นมาไม่น้อยทีเดียว แต่ที่เด็ดกว่านั้น P/E แค่ 2.27 เท่า โอ้วแม่เจ้า..!! ถูกเกินไปป่ะเนี่ย..เห็นแบบนี้ยังบอกว่า “ราคาแพง” คงหาหุ้นถูกกว่านี้ไม่มีอีกแล้ว****เกิดอะไรขึ้นกับกสทช.ล่าสุด  “ฐากร ตัณฑสิทธิ์” เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ยื่นหนังสือลาออกจากตำแหน่งเลขาธิการกสทช.เริ่มมีผลวันที่ 1 กันยายน 2558 ต้องการเปิดโอกาสให้คนรุ่นใหม่เข้ามาบริหารงานกสทช.ต่อไป
*****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ“Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 